# ma Mewika

| ma Mewika
 United States of America |
| --- |
|  len ma |  sitelen lawa |
| **kalama musi ma** |
| *The Star-Spangled Banner* (len sitelen pi mun suno) Duration: 1 minute and 29 seconds.1:29 |
|  |
| ma tomo lawa | ma tomo Wasinton |
| ma tomo pi mute jan nanpa wan | ma tomo Nujo |
| ma suli | ma Amelika lete |
| toki lawa | toki Inli |
| toki ante | toki Epanja toki Sonko |
| mute jan | jan tu wan ale mute luka luka tu ale mute mute mute mute luka ale mute mute luka tu ale luka luka luka tu tu[nnp] (tenpo suno nanpa 6 pi tenpo mun nanpa 7 pi tenpo sike nanpa 2022) |
| jan lawa | jan Tana Tan |
| mani | mani Mewika ($) (USD) |
| ISO 3166 | US |

**ma Mewika** anu nimi ale **ma Junatesesapamewika** (toki Inli la: *United States of America*, "wan pi ma kipisi pi ma Mewika") anu **ma Junatese** (toki Inli la: *United States*) anu **ma Juwese** (toki Inli la: *USA anu US* /ˌju ˌɛs ˈeɪ/, /ˌjuˈ ɛs/) li ma lawa suli lon ma Amelika. ona li lon poka pi ma Kanata, lon poka pi ma Mesiko. telo suli la, ona li lon poka pi telo Alansi, lon poka pi telo Pasipi. ona li jo e ma kipisi mute mute luka luka, e ma tomo lawa wan, e ma lili mute lon telo suli, e ma kipisi mute pi kulupu nanpa wan pi ma Mewika. ma tomo lawa ona li ma Sisi. mute jan la ma tomo Nujo li nanpa wan.

ma en kulupu en mani en wawa la, ona li suli mute. tenpo ni la, ona li ma wawa suli nanpa wan lon ma ali. ma Mewika li wawa mute li lawa e ijo mute. jan pi ma Mewika li ken wile e jan lawa pi ma Mewika. jan mute li kama tawa ma Mewika tan ma ante, la kulupu mute en nasin kulupu ante mute li lon ma Mewika. taso, jan mute li ante tawa jan pi kulupu ante. ike mute li kama tan ni. jan lili li jo e mani mute la, jan mute li jo e mani lili.

## nimi

toki Inli la, nimi suli pi ma Mewika li "*United States of America*" (*wan pi ma mute pi ma Mewika*). taso, toki Inli la, nimi lili pi ma Mewika li sama ma Amelika (*America*). ni li tan ni: nimi pi ma lawa Mewika li kama tan ma suli ona. tenpo mute la, jan li kepeken nimi lili lili tan sitelen open pi nimi suli pi ma Mewika: *US* anu *USA*. toki pona la, nimi "Juwese" li kama tan nimi lili ni.

## tenpo pini

mama pi ma Mewika li sitelen e toki pi lawa sin.
tenpo pi pini mute la, kulupu nanpa wan pi ma Amelika li kama lon ma Amelika tan ma Sipi. tenpo pi pini lili la kulupu Elopa li kama. ma mute pi ma Elopa li wile lanpan ma lon ma Amelika. ma Juke li pali e ma sin lon ma Amelika lon poka pi telo Alansi. ni li ma Mewika sin. taso jan pi kama tawa ma Mewika la ma Juke li lawa ike e ma sin. kulupu Mewika li wile weka tan ma Juke li utala e ona. tenpo sike nanpa 1776 la, jan pi ma Mewika li toki e ni: ona li lawa e ma ona. mama pi ma Mewika li pali e lipu lawa suli e lawa pi ken jan.

kulupu Mewika li kama suli li tawa e telo Pasipi li weka e kulupu Mewika Insijan tan tomo ona. tenpo sike nanpa 1861 la, ma Mewika li kama tu. ni li tan ni: jan li ken poki e jan ante. jan mute li pilin ike tawa ni. taso jan mute li pilin pona tawa ni. kulupu tu li utala. ma pi poki ala li anpa e ma poki. jan li ken ala poki e jan. taso lawa li awen ken e poki jan li awen ken e lawa pi pali ona.

ma Mewika li utala lon utala suli nanpa wan. tenpo open pi utala suli nanpa tu la ma Mewika li utala ala. taso ma Nijon li pakala e ma tomo utala ona Pearl Harbor. tan ni la, ma Mewika li utala e ma Nijon e ma Tosi e ma Italija. ma Mewika en ma ante li anpa e ma Nijon e ma Tosi e ma Italija.

kulupu Mewika li pilin ike mute tawa ma Sesesele. utala lete la ona li utala e ona. taso ona li kepeken ala ilo utala. ona li lawa e ma ante. ma ni li utala ilo. ma Mewika li utala lon ma Anku li lon ma Wije tan ni. jan pi ma Mewika li tawa kon mun tawa mun poka. kulupu utala pi ma Mewika li kama suli mute li kama wawa mute li utala e ma ante. utala lete li pini lon tenpo sike nanpa 1991 tan ni: ma Sesesele li pakala.

## nasin lawa

ma Mewika li jo e kulupu suli tu pi nasin lawa. ona li kulupu Temokasi (*Democratic Party*) li kulupu Wepalikan (*Republican Party*). jan lawa pi ma Mewika li jan Tana Tan li tan kulupu Wepalikan. tenpo pini la jan So Paten li tan kulupu Temoka.

## esun en mani

lipu mani wan pi mani Mewika
mani Tala (nimi pi toki Inli: *dollar*; sitelen: $; nimi pi ISO-4217: USD) li mani suli taso lon ma Mewika. ona li kama lon tan lipu lawa pi sike mani pi tenpo sike 1972. jan li kipisi e mani Tala tawa mani lili Sen (toki Inli la: *cent*). mani lili Sen 100 li mani Tala 1. lipu lawa ni li toki kin e nasin ni: seme la, jan li pali e sike mani pi mani pi ma Mewika? lipu pi mani pi ma Mewika li tan kulupu mani suli pi ma Mewika. tenpo meso[nimi] la, jan li kepeken nimi "monsi laso" (toki Inli la: *greenback*) tawa lipu pi mani Tala tan ni: ona li laso a.

## jan

ma Mewika li jo e jan mute. kulupu nanpa wan pi ma Mewika li lon ma Mewika tan tenpo pini suli. ona mute li kama tan ma Asija. tenpo poka la ona mute li suli ala. jan pi selo walo li kama sona e ma Amelika la jan pi selo walo en jan pi selo pimeja li kama. jan mute li kama tan ma Elopa. nanpa jan la kulupu nanpa tu pi ma Mewika li jan Mewika Apika. tenpo poka la jan pi ma Asija en jan pi ma Sulamelika en jan pi ma Apika li kama lon ni.

toki Inli li toki nanpa wan pi ma Mewika. jan mute toki e toki Epanja kin.

jan mute mute lon ma Mewika li alasa e nasin sewi Kolisu.

### jan lawa

jan lawa pi ma Mewika| # | jan lawa | nimi mama | tenpo sike | kulupu | jan lawa nanpa tu |
| --- | --- | --- | --- | --- | --- |
| 1 | jan So Wasinton | *George Washington* | 1789 - 1797 | kulupu ala | jan Son Atan *John Adams* |
| 2 | jan Son Atan | *John Adams* | 1797 - 1801 | kulupu Petewali | jan Toma Sepison *Thomas Jefferson* |
| 3 | jan Toma Sepison | *Thomas Jefferson* | 1801 - 1809 | kulupu Temoka-Wepalikan | jan Ewan Pa *Aaron Burr* en jan So Linton *George Clinton* |
| 4 | jan Sen Masison | *James Madison* | 1809 - 1817 | kulupu Temoka-Wepalikan | jan So Linton *George Clinton* en jan Epi Kewi *Elbridge Gerry* |
| 5 | jan Sen Mono | *James Monroe* | 1817 - 1825 | kulupu Temoka-Wepalikan | jan Tanije Tonkin *Daniel D. Tompkins* |
| 6 | jan Son Kinsi Atan | *John Quincy Adams* | 1825 - 1829 | kulupu Temoka-Wepalikan en kulupu Nasona-Wepalikan | jan Son Kalun *John C. Calhoun* |
| 7 | jan Antu Sason | *Andrew Jackson* | 1829 - 1837 | kulupu Temoka | jan Son Kalun *John C. Calhoun* en jan Masin Wan Puwen *Martin Van Buren* |
| 8 | jan Masin Wan Puwen | *Martin Van Buren* | 1837 - 1841 | kulupu Temoka | jan Wisa Mento Sonson *Richard Mentor Johnson* |
| 9 | jan Wilijan Enwi Ewison | *William Henry Harrison* | 1841 | kulupu Wi | jan Son Tala *John Tyler* |
| 10 | jan Son Tala | *John Tyler* | 1841 - 1845 | kulupu Wi | jan ala |
| 11 | jan Sen Po | *James K. Polk* | 1845 - 1849 | kulupu Temoka | jan So Tala *George M. Dallas* |
| 12 | jan Sakawi Telo | *Zachary Taylor* | 1849 - 1850 | kulupu Wi | jan Mila Pimo *Millard Fillmore* |
| 13 | jan Mila Pimo | *Millard Fillmore* | 1850 - 1853 | kulupu Wi | jan ala |
| 14 | jan Wanlin Pisa | *Franklin Pierce* | 1853 - 1857 | kulupu Temoka | jan Wilijan Kin *William R. King* |
| 15 | jan Sen Pukanan | *James Buchanan* | 1857 - 1861 | kulupu Temoka | jan Son Wekenwi *John C. Breckinridge* |
| 16 | jan Epajan Linkon | *Abraham Lincoln* | 1861 - 1865 | kulupu Wepalikan en kulupu Nasona-Junjon | jan Anipa Anlin *Hannibal Hamlin* en jan Antu Sonson *Andrew Johnson* |
| 17 | jan Antu Sonson | *Andrew Johnson* | 1865 - 1869 | kulupu Nasona-Junjon en kulupu Temoka | jan ala |
| 18 | jan Julisi Wen | *Ulysses S. Grant* | 1869 - 1877 | kulupu Wepalikan | jan Kala Kopa *Schuyler Colfax* en jan Enwi Wison *Henry Wilson* |
| 19 | jan Usapo E | *Rutherford B. Hayes* | 1877 - 1881 | kulupu Wepalikan | jan Wilijan Wila *William A. Wheeler* |
| 20 | jan Sen Kapi | *James A. Garfield* | 1881 | kulupu Wepalikan | jan Sesa Asa *Chester A. Arthur* |
| 21 | jan Sesa Asa | *Chester A. Arthur* | 1881 - 1885 | kulupu Wepalikan | jan ala |
| 22 | jan Owa Lilan | *Grover Cleveland* | 1885 - 1889 | kulupu Temoka | jan Toma Enwi *Thomas A. Hendricks* |
| 23 | jan Pensamin Ewison | *Benjamin Harrison* | 1889 - 1893 | kulupu Wepalikan | jan Liwa Moton *Levi P. Morton* |
| 24 | jan Owa Lilan | *Grover Cleveland* | 1893 - 1897 | kulupu Temoka | jan Ale Siwenson nanpa wan *Adlai Stevenson I* |
| 25 | jan Wilijan Makinli | *William McKinley* | 1897 - 1901 | kulupu Wepalikan | jan Kewe Opa *Garret Hobart* en jan Sijoto Osewe *Theodore Roosevelt* |
| 26 | jan Sijoto Osewe | *Theodore Roosevelt* | 1901 - 1909 | kulupu Wepalikan | jan Sa Pepen *Charles W. Fairbanks* |
| 27 | jan Wilijan Awa Ta | *William Howard Taft* | 1909 - 1913 | kulupu Wepalikan | jan Sen Seman *James S. Sherman* |
| 28 | jan Oto Wison | *Woodrow Wilson* | 1913 - 1921 | kulupu Temoka | jan Toma Masa *Thomas R. Marshall* |
| 29 | jan Owen Asin | *Warren G. Harding* | 1921 - 1923 | kulupu Wepalikan | jan Kawin Kuwi *Calvin Coolidge* |
| 30 | jan Kawin Kuwi | *Calvin Coolidge* | 1923 - 1929 | kulupu Wepalikan | jan Sa To *Charles G. Dawes* |
| 31 | jan Apa Uwa | *Herbert Hoover* | 1929 - 1933 | kulupu Wepalikan | jan Sa Kasi *Charles Curtis* |
| 32 | jan Wanlin Osewe | *Franklin D. Roosevelt* | 1933 - 1945 | kulupu Temoka | jan Son Nan Kana *John Nance Garner* en jan Enwi Wale *Henry A. Wallace* en jan Ewi Tuman *Harry S. Truman* |
| 33 | jan Ewi Tuman | *Harry S. Truman* | 1945 - 1953 | kulupu Temoka | jan Apen Pali *Alben W. Barkley* |
| 34 | jan Tuwa Asenawa | *Dwight D. Eisenhower* | 1953 - 1961 | kulupu Wepalikan | jan Wisa Nison *Richard Nixon* |
| 35 | jan Son Kenisi | *John F. Kennedy* | 1961 - 1963 | kulupu Temoka | jan Linton Sonson *Lyndon B. Johnson* |
| 36 | jan Linton Sonson | *Lyndon B. Johnson* | 1963 - 1969 | kulupu Temoka | jan Upa Anpi *Hubert Humphrey* |
| 37 | jan Wisa Nison | *Richard Nixon* | 1969 - 1974 | kulupu Wepalikan | jan Sipo Anku *Spiro Agnew* en jan Sewa Po *Gerald Ford* |
| 38 | jan Sele Po | *Gerald Ford* | 1974 - 1977 | kulupu Wepalikan | jan Neson Okepela *Nelson Rockefeller* |
| 39 | jan Simi Kata | *Jimmy Carter* | 1977 - 1981 | kulupu Temoka | jan Wata Monte *Walter Mondale* |
| 40 | jan Ona Wekan | *Ronald Reagan* | 1981 - 1989 | kulupu Wepalikan | jan So Apa Waka Pu *George Herbert Walker Bush* |
| 41 | jan So Apa Waka Pu | *George H. W. Bush* | 1989 - 1993 | kulupu Wepalikan | jan Ten Kuwejo *Dan Quayle* |
| 42 | jan Pi Linton | *Bill Clinton* | 1993 - 2001 | kulupu Temoka | jan A Ko *Al Gore* |
| 43 | jan So Waka Pu | *George W. Bush* | 2001 - 2009 | kulupu Wepalikan | jan Si Seni *Dick Cheney* |
| 44 | jan Pawa Opama | *Barack Obama* | 2009 - 2017 | kulupu Temoka | jan So Paten *Joe Biden* |
| 45 | jan Tana Tan | *Donald Trump* | 2017 - 2021 | kulupu Wepalikan | jan Maki Pen *Mike Pence* |
| 46 | jan So Paten | *Joe Biden* | 2021 - 2025 | kulupu Temoka | jan Kamala Ewi *Kamala Harris* |
| 47 | jan Tana Tan | *Donald Trump* | 2025 - tenpo ni | kulupu Wepalikan | jan Sesi Wan *J.D. Vance* |

## ma kipisi

ma Mewika la ma kipisi mute li lon. ma kipisi li ken lawa la, ma kipisi ni li lon. ni li nasin kipisi pi suli nanpa wan.

### nasin kipisi pi suli nanpa wan

sitelen pi ma Mewika

* ma Ajowa (IA)
* ma Akanso (AR)
* ma Alaka (AK)
* ma Alapama (AL)
* ma Atajo (ID)
* ma Awawi (HI)
* ma Ewisona (AZ)
* ma Ilino (IL)
* ma Insijena (IN)
* ma Juta (UT)
* ma Kaliponja (CA)
* ma Kanesika (CT)
* ma Kense (KS)
* ma Kentaki (KY)
* ma Kalowato (CO)
* ma Lowita (FL)
* ma Luwisijana (LA)
* ma Masasusi (MA)
* ma Men (ME)
* ma Mewilan (MD)
* ma Minesota (MN)
* ma Misikan (MI)
* ma Misisipi (MS)
* ma Misowi (MO)
* ma Montana (MT)
* ma Nepaka (NE)
* ma Niwata (NV)
* ma Nokewalana (NC)
* ma Notakota (ND)
* ma Nujo (NY)
* ma Numesiko (NM)
* ma Nusesi (NJ)
* ma Nuwanse (NH)
* ma Okajoma (OK)
* ma Otalan (RI)
* ma Owajo (OH)
* ma Owekan (OR)
* ma Pensiwenja (PA)
* ma Sakewalana (SC)
* ma Satakota (SD)
* ma Sosa (GA)
* ma Telawe (DE)
* ma Tenesi (TN)
* ma Tesa (TX)
* ma Wajomin (WY)
* ma Wasintan (WA)
* ma Wemon (VT)
* ma Wesinja (VA)
* ma Wewesinja (WV)
* ma Wikonsin (WI)

### ma ante

* kulupu ma Malijana (MP)
* kulupu ma Pisin pi ma Mewika (VI)
* ma Amelikasamowa (AS)
* ma Kawan (GU)
* ma Petoliko (PR)
* ma Sisi (DC)

### ma tomo suli

ma tomo Nujo li ma tomo suli nanpa wan lon ma Mewika.

ma tomo suli pi ma Mewika| # | ma tomo | nimi mama | ma lili | nanpa jan |
| --- | --- | --- | --- | --- |
| 1 | ma tomo Nujo | *New York* | *ma Nujo* | 8 258 035 |
| 2 | ma tomo Losansele anu ma tomo Ele | *Los Angeles "LA"* | *ma Kaliponija* | 3 820 914 |
| 3 | ma tomo Sikako | *Chicago* | *ma Ilino* | 2 664 452 |
| 4 | ma tomo Juson | *Houston* | *ma Tesa* | 2 314 157 |
| 5 | ma tomo Pinisi | *Phoenix* | *ma Ewisona* | 1 650 070 |
| 6 | ma tomo Pilatepija anu ma tomo Pili | *Philadelphia "Philly"* | *ma Pensiwenija* | 1 550 542 |
| 7 | ma tomo San Antonijo | *San Antonio* | *ma Tesa* | 1 495 295 |
| 8 | ma tomo San Sijeko | *San Diego* | *ma Kaliponija* | 1 388 320 |
| 9 | ma tomo Tala | *Dallas* | *ma Tesa* | 1 302 868 |
| 10 | ma tomo Sesonwi | *Jacksonville* | *ma Lowita* | 985 843 |
| 11 | ma tomo Osin | *Austin* | *ma Tesa* | 979 882 |
| 12 | ma tomo Poto | *Fort Worth* | *ma Tesa* | 978 468 |
| 13 | ma tomo San Ose | *San Jose* | *ma Kaliponija* | 969 655 |
| 14 | ma tomo Kolanpa | *Columbus* | *ma Owajo* | 913 175 |
| 15 | ma tomo Sale | *Charlotte* | *ma Nokewalana* | 911 311 |
| 16 | ma tomo Insijanepoli anu ma tomo Insi | *Indianapolis* | *ma Insijena* | 879 293 |
| 17 | ma tomo San Pansiko | *San Francisco* | *ma Kaliponija* | 808 988 |
| 18 | ma tomo Sijato | *Seattle* | *ma Wasintan* | 755 078 |
| 19 | ma tomo Tenwa | *Denver* | *ma Kalowato* | 716 577 |
| 20 | ma tomo Okajoma | *Oklahoma City* | *ma Okajoma* | 702 767 |

## ma poka

|  |  |  |  |  |
| --- | --- | --- | --- | --- |
|  |  | ma Kanata |  |  |
|  |  |  |
|    **ma Mewika**     |
|  |
|  | ma Mesiko |  |

## tan sona

 ma Mewika

o suli
ma Amelika

|  |  |
| --- | --- |
| ma Amelika lete | ma Kanata · ma Mewika |
| ma Amelika insa | ma Katemala · ma Kosalika · ma Mesiko · ma Nikalawa · ma Ontula · ma Peli · ma Panama · ma Sawato |
| ma lili Kalipi(?) | ma Antekapaputa · ma Awisi · ma Keneta · ma Kupa · ma Sameka · ma Senkiniwi(?) · ma Senlusa(?) · ma Senwinsenkenasin(?) · ma Sinitatopeko · ma Papeto · ma Pawama · ma Taminika · ma Tominika |
| ma Amelika seli | ma Alensina · ma Ekuwato · ma Kajana · ma Kolonpija · ma Palawa · ma Pasiju · ma Pelu · ma Penesuwela · ma Polipija · ma Sile · ma Suliname · ma Uluwa |